

DU KAN FÅ HJÆLP TIL AT SÆTTE DIT X



Læs mere om, hvordan du kan få hjælp til at stemme ved kommunal- og regionalvalget tirsdag den 18. november 2025

# Hjælp til at stemme på valgdagen

Vil du have hjælp til at læse stemmesedlen eller til at sætte dit kryds?

Så henvend dig til en medarbejder på valgstedet.

# Alle kan få hjælp til at stemme

Du kan fåhjælp af to medarbejdere eller af en medarbejder og en person, du selv har valgt.

Hvis du vil have hjælp til at sætte dit kryds, skal du klart og tydeligt kunne fortælle dem, der hjælper dig, hvem du vil stemme på. Hvis du alene taler tegnsprog, har du ret til at udtrykke dette på tegnsprog, evt. via tegnsprogstolk (f.eks. en personlig hjælper eller ægtefælle).

# Har du et fysisk eller psykisk handicap?

Så kan du få hjælp alene af én person. Du bestemmer selv, hvem der skal hjælpe dig. Det kan f.eks. være en ægtefælle, et andet familiemedlem eller en ven.

Det er et krav, at du klart og tydeligt kan fortælle, hvem der skal hjælpe dig. Hvis du alene taler tegnsprog, har du ret til at udtrykke dette på tegnsprog, evt. via tegnsprogstolk (f.eks. en personlig hjælper eller ægtefælle).

Er dit handicap ikke synligt, skal du vise dokumentation for dit handicap, eksempelvis:

Ledsagekort – parkeringskort udstedt af Danske Handicaporganisationer – lægeerklæring – erklæring/attest fra anden myndighed

# Bærer du Solsikkesnoren eller Demenssymbolet?

Så vil medarbejderne på valgstedet være særligt opmærksomme og støtte dig, hvis du har brug for det.

# Hjælp til at brevstemme

Du kan også få hjælp til at brevstemme. Hvis du brevstemmer i Borgerservice i en kommune, får du hjælp af en eller to medarbejdere hos kommunen.

Har du et fysisk eller psykisk handicap, kan du få hjælp alene af én person, som du selv har valgt, på samme måde som på valgdagen.

# H**jælpemidler**

Du kan bruge disse hjælpemidler, når du skal stemme:

* Sort pen
* Lup (forstørrer teksten op til fire gange)
* LED-lampe (en lampe, hvor du kan regulere lysstyrke og lysfarve)
* Hæve-/sænkebord
* CCTV (et apparat, der forstørrer teksten)

Obs: Hæve-/sænkebord og CCTV findes ikke på alle kommunens valgsteder.

Er der ikke hæve-/sænkebord eller CCTV på dit valgsted? Så kan du søge om at skifte til et andet valgsted i din kommune.

Kommunen skal have din ansøgning **senest mandag den 10. november 2025 kl. 12.00.**

# Vil du vide mere?

Du kan læse mere om reglerne om at få hjælp til at stemme og om hjælpemidler på Indenrigs- og Sundhedsministeriets valghjemmeside valg.im.dk/hjælp

# Har du spørgsmål?

Kontakt din kommune, hvis du har spørgsmål til

* hvilke hjælpemidler der er på dit valgsted,
* hvilke hjælpemidler der er på det sted, hvor du vil brevstemme, eller
* hvordan du søger om at flytte valgsted.

